ཟླ་༣པའི་ཚེས་༢༧ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།ཟླ་༣པའི་ཚེས་༢༦ཉིན་རྒྱ་ནག་གི་རྒྱལ་ས་པེ་ཅིང་གི་མེ་འཁོར་འབབ་ཚུགས་ཤིག་ཏུ།བྱང་ཀོ་རི་ཡའི་དམིགས་བསལ་མེ་འཁོར་ཞིགབདེ་འཇགས་ཀྱི་ཚད་གཞི་མཐོན་པོའི་འོག་འབྱོར་ཡོད་པ་དང་།དེ་རྗེས་པེ་ཅིང་ནང་དེ་སྔོན་བྱང་ཀོ་རི་ཡའི་འགོ་ཁྲིད་འདས་པོ་ཀེམ་ཇོང་ཨེལ་བསྡད་མྱོང་བའི་གཞུང་གི་མགྲོན་ཁང་དུ།མཐོ་རིམ་མི་སྣ་ཕེབས་སྐྱེལ་བྱེད་པའི་རླངས་འཁོར་མང་པོ་ཞིགབདེ་འཇགས་ཀྱི་ཚད་གཞི་མཐོན་པོའི་འོག་སླེབས་ཡོད་པའི་གནས་ཚུལ་ཐོན་རྗེས།བརྒྱུད་ལམ་མང་པོ་ཞིག་ཐོག་ཏུ།མེ་འཁོར་དེའི་ནང་བྱང་ཀོ་རི་ཡའི་འགོ་ཁྲིད་ཀེམ་ཇོང་ཨན་སླེབས་ཡོད་སྲིད་པའི་དོགས་སློང་བྱེད་བཞིན་ཡོད་འདུག་པ་དང་།དེ་བཞིན་བྱང་ཀོ་རི་ཡའི་དམིགས་བསལ་མེ་འཁོར་དེའི་ནང་།ཕྱི་ལོ་༢༠༡༡ལོར་བྱང་ཀོ་རི་ཡའི་འགོ་ཁྲིད་འདས་པོ་ཀེམ་ཇོང་ཨེལ་བསྡད་ནས་རྒྱ་ནག་ཏུ་སླེབས་ཡོད་འདུག